Danny Boyle

Danny Boyle (n. 20 octombrie 1956) este un regizor și producător britanic câștigător al premiului Oscar. Filmele sale cele mai cunoscute sunt Trainspotting (Din viață scapă cine poate), 28 Days Later (După 28 de zile), Sunshine, Slumdog Millionaire și 127 de ore care Boyle a câștigat mai multe premii în 2009, inclusiv premiul Oscar pentru cel mai bun regizor.
Danny Boyle s-a născut pe 20 octombrie 1956 în Radcliffe, într-o familie de irlandezi catolici.
La vârsta de 14 ani Boyle a cerut să fie transferat de la școala locală la un seminar teologic din apropierea localității Wigan, dar a fost convins să renunțe de către un preot. În cadrul unui interviu cu The Times pentru filmul său Millions, el povestește:
A studiat la Thornleigh Salesian College din Bolton, și la Universitatea din Bangor. În timpul facultății se întâlnește cu actrița Frances Barber.
După terminarea studiilor iși începe cariera la Joint Stock Theatre Company, după care se mută în 1982 la Royal Court Theatre unde a regizat Genius de Howard Brenton și Saved de Edward Bond. Regizează de asemenea cinci producții ale Royal Shakespeare Company.
În 1980 Boyle începe activitatea în cadrul televiziunii ca producător pentru BBC Northern Ireland unde a realizat, printre alte filme de televiziune, controversata creație a lui Alan Clarke Elephant înainte de a deveni regizor al unor seriale ca: Arise And Go Now, Not Even God Is Wise Enough, For The Greater Good, Scout și două episoade din Inspector Morse. El a fost de asemenea responsabil pentru seria Mr. Wroe's Virgins difuzată de BBC2.
În 2001 - între filmele The Beach(Plaja) și 28 Days Later(28 De Zile După) - Boyle regizează două filme de televiziune pentru BBC: Vacuuming Completely Nude In Paradise și Strumpet.
Boyle își face debutul ca regizor pe marile ecrane cu Shallow Grave. Acesta a fost filmul britanic cu cele mai mari încasări în 1995 și a condus la realizarea luiTrainspotting (Din viață scapă cine poate), bazat pe romanul cu același nume al lui Irvine Welsh. Rezultat al colaborării sale cu scenaristul John Hodge și producătorul Andrew Macdonald, Shallow Grave ia adus lui Boyle premiul "Best Newcomer Award" oferit de London Film Critics Circle în anul 1996 . Shallow Grave și Trainspotting sunt două filme ce au revitalizat cinematografia britanică.. Andrew Macdonald, producătorul filmului Trainspotting, a spus:
După aceasta s-a mutat la Hollywood și a încercat să obțină un contract de producție cu unul din studiourile majore americane. A refuzat oferta de a regiza al patrulea film din seria Alien, alegând în schimb filmul A Life Less Ordinary realizat cu finanțare britanică.
Următorul proiect al lui Danny Boyle a fost adaptarea romanului The Beach(Plaja). Filmat în Thailanda, cu Leonardo DiCaprio în rol principal, acesta a dus la un conflict cu Ewan McGregor(starul primelor sale două filme) datorat alegerii actorilor. A colaborat apoi cu Alex Garland la realizarea filmului horror post-apocaliptic 28 Days Later(28 de zile după).
A regizat și un film de scurt metraj Alien Love Triangle (cu Kenneth Branagh), ce urma să facă parte, împreună cu alte două scurt metraje, dintr-un film de lung metraj. Proiectul a fost abandonat atunci când celelalte două scurt metraje s-au transformat în filme "de sine stătătoare": Mimic cu Mira Sorvino și Impostor cu Gary Sinise.
În 2004 Boyle a regizat Millions,, având un scenariu de Frank Cottrell Boyce. Următoarea sa colaborare cu Alex Garland a fost filmul SF lansat în 2007 Sunshine, în care a jucat și vedeta filmului 28 Days Later Cillian Murphy.
În 2008 a regizat Slumdog Millionaire, povestea unui copil sărac (Dev Patel) de pe străzile Mumbai-ului care participă la varianta Indiană a Vreau să fiu miliardar, pentru care Boyle a câștigat un Oscar.